
SIMAR, SEPPA y SPA 

Por mira atras riba un exitoso protesta 

A rechaza tur decision tunna unilateralnnente 



MASHA hopi miembro di SEPPA, SIMAR y di algun 
miembro di SPA a acudi n’e protesta convoca. Un mani- 
festacion cu a bay sin guia di Polis, cu manera ta conoci ta 
den un accion di morrocoy. 

E manifestantenan a bay primeramente Parlamento, unda 
nan a entrega nan manifesto na Presidente di Parlamento, 
mr. Ady Thijsen, kende a hiba palabra cu nan, pero e reac- 
cion tabata: Bo bla,bla, bla, bla pa na final boe e Presidente 
di Parlamento, dunando indicacion cu e no ta di kere mas. 
Despues nan a sali na Bestuurskantoor, unda por a mira 
Prome Minister Evelyn Wever Croes, Ministernan Dangui 
Oduber, mr. Andin Bikker. E gran ausente tabata Minis- 
ter Rudy Lampe, contra kende SIMAR tin nan disgusto. 
Hecho ta cu e dirigentenan sindical no kier pa mishi cu nan 
salario. Maske cu a ser bisa cu decision a ser tuma caba, pa 
cumpli cu condicion di Hulanda, pero pa no haci esaki mas, 
sin tin dialogo prome. 

Prome Minister Evelyn Wever Croes a invita e sindicatonan 
pa un reunion otro siman, pa discuti tur punto di discu- 


sion. SEPPA a entrega un manifesto y SIMAR a entrega un 
carta cu varios punto. Ta di spera cu nan lo haya reaccion, 
de lo contrario no ta exclui cu accionnan lo escala. Tur di- 
rigente sindical ta compronde e situacion, y cu mester haci 
sacrificio y ayera un biaha mas a laga sa cu nan ta solidario 
cu tur trahador. 

Nan ta di acuerdo pa entrega, pero kico Gobierno mes ta 
haci pa drecha e situacion financiero en general. 

E trahador ta demanda di haya informacion corecto y no 
bisa algo na mesa y despues ta cambia di opinion. Pesey tin 
un desconfianza e forma cu ta guia e pais aki. 

Si Gobierno kier sigui impone nan decision, ta problema so 
esaki lo causa. E sindicatonan a demanda un paro inmedi- 
ato na tur decision tuma unilateralmente. 

Un di dos carta a keda entrega na nomber di e werksternan 
di SKOA, kendenan no ta wordo paga mas, via di Gobierno. 
Atrobe tabata Prome Minister Evelyn Wever Croes mester 
a scapa cara di e.o. Rudy Lampe. E1 a invita e sindicatonan 
pa un reunion otro siman. 

COVID-19 no ta excuus 
pa incumplimento di 
promesanan haci 



Pa: Victor (Toko) Winklaar 


Minister di Finansa Xiomara Maduro a atende cu miembronan 
di Sindicato di Polis diamars ultimo, dunando un splicacion na 
Polisnan, dicon nan tin cu entrega y a haci esaki den un forma 
hopi fuerte y directo. 

Ni Minister di Husticia Andin Bikker como esun responsabel pa 
Polisnan, a dirigi su mes n’e miembronan di SPA, pero a manda 
otro bay bringa e pelea aki, pero ora cu Minister Maduro a caba, 
ya no tabatin nada mas pa Minister Bikker splica. 

Ta hopi raro cu tipo di cosnan aki, ya cu presupuesto di Ministerio 
di Husticia, ta responsabilidad di Andin Bikker, kende un biaha 
mas ta hunga su rol di Pilatus, labando manda hasta sin baki di 
awa. 

Scuchando Minister di Finansa papia diamars ultimo, ultimo 
simannan, ultimo lunanan, di repente maneho financiero 
deficiente di nos pais, a haya un nomber of mihor bisa excusa, 
caminda COVID-19 ta gran malhecho. 

Ta dos di e virus mortal aki cu a afecta paisnan rond mundo, 
Amba su situacion financiero ta den problema serio y Minister 
Maduro a mustra y insisti cu ta un situacion cu ningun hende tin 
culpa cu esaki a pasa manera cu el a pasa. 

Na mes momento Minister Xiomara Maduro tambe a bisa 
cu Gobierno di Hulanda a pone condicionnan pa Gabinete 
Wever Croes ricibi ayudo financiero, condiciorman cu nan tin 
cu cumpli cu nan, entre otro na reduci salario di trahadoman 
publico, retiro di un grupo grandi di trahadornan publico, 
p’asina supuestamente atende cu impacto financiero ocasiona 
pa COVID-19. 

Pa un parti Minister di Finansa tin rason, esta cu e COVID-19 
a crea problema serio y grandi pa situacion financiero di hopi 
pais y aki na Aruba tambe, loke a pone cu mester a pidi sosten 
financiero for di Gobiemo di Hulanda. 

Sinembargo Gobierno Hulandes a yuda paisnan di Union 
Europeo cu miyones, varios otro pais, a yuda KLM y hopi otro 
companianan Hulandes p’asina nan cubri nan gastonan y evita 
cu henter e economia ta derumba totalmente. 

Ora cu Minister di Finansa Xiomara Maduro bin dilanti y dirigi 
su mes na Polisnan of cualkier otro grupo, lo tabata na su lugar 
p’e mustra un tiki di humildad, un tiki di respet, pero mas cu 
tur cos, un tiki di sinceridad. Sinceridad p’e hecho cu ora cu e 
Minister aki papia di “condicionnan” poni pa Hulanda pa yuda 
Aruba cu placa, e condicionnan ey no tabatin NADA, pero 
absolutamente NADA di haber cu e crisis financiero ocasiona 
pa COVID-19. 

Pa sconde tras di e virus aki manera Gobierno y Minister di 
Finansa kier pretende di haci, ta un crimen riba su mes ya cu 


culpabel mayor di e presion Hulandes aki, ta sinta na Gabinete 
Wever Croes, cu desde cu el a sinta oficialmente, no a cumpli 
nunca cu su promesanan haci, ni na pueblo, ni na comercio y 
awor ni na Hulanda. 

No solamente cu tin promesanan cu Gabinete Wever Croes 
nunca a cumpli cu nan den e concepto cu el a pinta pa reduci 
gastonan di Gobiemo, e Gobierno aki a aumenta su gastonan cu 
mas cu 100 miyon florin den menos di tres aña. 

CFT na varios a mustra cu Gabinete Wever Croes no ta 
cumpliendo cu reduccion di gasto di persona, al contrario den 
su prome aña a retira 300 trahador di Mike Eman manera cu 
nan mes a propaga, pero a bin resulta cu nan a tuma mas cu 700 
hende den servicio. Den e proyecto di Plan Social di Minister 
Glenbert Croes a pone miyones un banda, riba un cuenta apart 
loke tambe CET y Hulanda a cuestiona ya cu tabatin indicacion 
cu e placa aki a bay pa tuma mas hende den servicio di Gobierno, 
pero sin solucion p’e situacion social. 

E punto cardinal den e presion actual di Hulanda awor durante 
di e COVID-19 crisis aki, t’e fecha di 18 di november di 2018, 
ya cu riba e fecha aki Minister Presidente Evelyn Wever Croes 
y Minister di Finansa Xiomara Maduro a firma un protocol via 
di fax pa evita un aanwijzing, confirmando y sigurando cu nan 
lo reduci gasto di personal, lo manda trahadornan cas. 
Sinembargo manera cu a bira un custumber caba di Gabinete sa 
con gaña Gobiemo Hulandes y CFT tambe, pero contrario na 
pueblo cu cada 4 aña di e proceso electoral pa defende su mes, 
tanto CFT como Hulanda tin otro podernan pa pone Gabinete 
Wever Croes cumpli cu loke el a priminti di haci. 

Prome cu COVID-19 caba Gabinete Wever Croes tabata bou 
di presion, a entrega presupuesto di 2020 casi ocho luna laat, 
papiando di un surplus cu no ta cuadra cu loke nan mes a critica 
den pasado, esta cu cifranan fictisio cu no ta entradanan vast di 
Gobiemo. 

Awor Gobierno Hulandes ta presionando Gabinete Wever Croes 
pa cumpli cu loke el a priminti for di 18 di november di 2018 
y victima di e falta di seriedad aki di Gobiemo di Aruba, t’e 
trahadoman publico mes. No ta tempo pa ningun hende entrega, 
no ta tempo pa manda ningun hende cas, ya cu cada cen cu 
wordo kita for di cualkier trahador, ta mescos cu kita cen for di 
e recepracion conomico di henter e pais. 

Gabinete Wever Croes ta mustra cu ya nan no por dialoga cu 
Hulanda mas, loke ta di lamenta y cu nan tin cu acepta tur 
presion di Hulanda ,pero esaki ta resultado di promesanan haci 
na Gobierno Hulandes y CFT, pero cu nucna a cumpli cu nan. 

Rene Herdé 

Loke Minister Rudy Lampe ta 
haci no ta independisacion ni 
depolitisacion di enseñansa publico 



Minister di Enseñansa sr. Rudy Lampe a 
usa dos argumento general pa hustifica su 
maneho di saca scolnan publico for maneho 
di Gobiemo y pone nan bou maneho di 
fimdacionnan priva. E Minister a bisa cu 
e kier INDEPENDISA y DEPOLITISA 
scolnan publico. E ta menciona nan como 
sinonimo. 

E dos meta of argumentonan aki no ta mescos. 
Por INDEPENDISA un departamento 
di Gobiemo, pero no depolitis’e. Tuma 
ehempel di Serlimar. 

Por DEPOLITISA un departamento of 
servicio di Gobiemo, sin sak’e for di 
responsabilidad y organisacion di Gobiemo. 
Dunamento di beca pa estudio ta un bon 
ehempel di esaki, segun drs. Rene Herde 
analisando maneho di Minister Rudy Lampe. 

Pa loke ta enseñansa publico e situacion ta 
hopi defini legalmente: no por independisa 
scolnan publico (=saca nan for di 
organisacion y responsabilidad publico), 
pasobra constitucion ta bisa cu Gobiemo 
tin e obligacion di crea y mantene suficiente 
scol publico cu ta acesibel pa tur mucha 
y studiante, independiente di nan rasa, 
religion, entrada di nan mayoman of nan 
color politico. E hecho cu constitucion ta 
papia di enseñansa basico, no kier men cu e 
prescripcion den constitucion no lo ta conta 
pa enseñansa secundario. 

Pesey den e mesun espirito di enseñansa 
basico, mester interpreta e constitucion 
pa enseñansa secundario general (MAVO, 
HAVO, VWO), enseñansa profesional 
(EPB y EPI) y enseñansa superior (IPA y 
Universidad di Amba). 

Kier men cu tin dos motibo pakico no 
por elimina of pone scolnan publico bou 
di fundacionnan priva: E prome ta cu 
scolnan publico tin un caracter neutral pa 
sigura y acomoda tur mucha y studiante, 
independiente di nan rasa, religion, entrada 
di nan mayoman, nan estado social of color 
politico. 


E di dos motibo t’e obligacion cu constituicon 
ta duna Gobiemo pa percura pa suficiente 
enseñansa publico. Si pone enseñansa 
publico bou di un fundacion cu tin e meta 
pa duna enseñansa priva/particular segun 
principionan religioso of un filosofia di bida 
specifico, e scol publico ta perde su caracter 
neutral. P.e. e Minister kier pone Abraham 
de Veer School na San Nicolas y Colegio 
San Nicolas bou di fundacionnan priva. 
Nan t’e unico scolnan di MAVO, HAVO y 
VWO publico na San Nicolas. Nan a wordo 
traha eynan pa percura cu na San Nicolas y 
becindario tin suficiente aceso na enseñansa 
publico pa tur mucha. 

Si pone nan bou di un fundaicon priva, 
Gobiemo no lo ta cumpli cu constituicon 
cu ta encarga Gobiemo pa crea y mantene 
suficiente enseñansa publico y nan ta perde 
nan carcater di enseñansa neutral. 

Iniciativanan pa INDEPENDISA scolnan 
publico na Hulanda a sosode pa sigura 
enseñansa publico den lugaman chikito y pa 
duna mayor y maestronan mas participacion 
den maneho di enseñansa di nan scol. Esey 
tampoco t’e meta di e Minister! 

E Minister a usa tambe e argumento cu tin cu 
DEPOLITISA enseñansa publico. Cu esey e 
kier men, cu tin cu saca politica partidista 
for di enseñansa publico. 

Pa cuminsa enseñansa ta un di e areanan di 
maneho di nos pais cu ta mas protehi contra 
metemento politico. E motibo ta cu casi tur 
cos den enseñansa ta regla pa constitucion, 
ley y areglonan hopi specifico. 
Nombramento y salario di maestronan 
ta regla pa ley y otro areglonan legal: tur 
maestro den tur scol di e mes un nivel y 
tipo, den scolnan publico y priva, ta wordo 
paga igual y tin e mes un beneficionan. 
Scolnan pa ley ta wordo financia y manteni 
a base di e mes un normanan financiero. 
Entre enseñansa publico y priva tin algun 
diferencia pa motibo di e caracter specifico 
di e scolnan. 

Manera bukinan, programa di aña, 
actividadnan y cierto materia den e curiculo. 
Den nombramento di directoman di scol 
publico lo por sosode cu ta scoge un persona 
cu e Gobiemo kier. Pero esey tambe ta sosode 
den scolnan priva y ta facil pa organisa esey 
di otro forma pa preveni metemento politico. 


Kier men cu no tin motibo cu ta sostene e 
argumento di metemento politico. 

Sobra dje, loke e Minister kier a haci no tin 
nada di haci cu saca politca. Alcontrario. Ora 
Parlamento a para e maneho di e Minister 
actual aña pasa, un di e motibonan tabata, 
pasobra tabatin temor cu e Minister kier a 
crea fiindacionnan nobo, hinca amigonan 
politico den e directivanan ey y despues pasa 
scolnan publico p’e fundacionnan cu e ora lo 
wordo financia dor di Gobiemo. 

Esey lo ta algo nobo den enseñansa y esey si 
lo ta politisacion di enseñansa y contrario na 
su meta di depolitisacion. Un bon ehempel 
di DEPOLITISACION t’e sacamento 
por completo di politica partidista for di 
dunamento di beca pa bay studia. Prome 
cu 1986 ta un poco hoben tabata haya 
oportunidad pa bay studia. 

E dunamento di beca tabata a base di color 
politico. Na 1986 Minister Mito Croes a 
introduci un sistema di “fiansa pa estudio” cu 
a regla pa ley cu tur studiante, independiente 
di e color politico of entrada di nan famia, 
tin e derecho igual di bay studia cu un fiansa 
di Gobiemo. A percura pa den niun aspecto 
of momento di e proceso di duna fiansa, 
politica ta hunga un rol. Tur hende tin e mes 
un derecho! 

Un otro bon ehempel di depolitisacion 
t’e forma cu ta sigura tur hende pa cuido 
medico. Prome cu introduccion di AZV un 
hende mester a bay serca politiconan pa 
haya un carchi pa bay dokter riba costo di 
Gobiemo of bay afo pa haya tratamento 
medico. Ayudo pa cuido di salud di un hende 
tabata sosode como un fabor politico! 

Desde introduccion di AZV tur hende, sin 
niun distincion tin derecho riba e mes un 
calidad di cuido. Esey ta depolitisacion. 
Conclusion: E argumentonan menciona 
aki riba no ta sostene e meta di e Minister 
pa elimina, reduci aceso of hinca scolnan 
publico bou di fundacionnan priva. 

Si elimina of reduci aceso na enseñansa 
publico, esey lo tin consecuencia serio pa 
nos pais den fiituro, banda di e hecho cu e ta 
contra di e derecho riba enseñansa publico 
cu constitucion ta sigura, drs. Rene Herde a 
termina su analisis e biaha aki. 

Coronavirus: "E Catalysator di cambionan profundo den siglo XXI" 

Scirbi pa Di-Stefano Wernet 


MUNDO henter ta den un 
guera sin precendente contra e 
pandemia di Coronavirus. Nos 
pais Aruba no ta un excepcion. 
Awendia nos ta biba den un 
mundo di globalisacion cu 
ta super conecta. E virus aki 
ta atacando existencia di nos 
humanidad. Esaki sigur no 
t’e prome ni e ultimo crisis cu 
humanidad tin cu enfrenta. 
Den pasado mundo a conoce 
diferente reto super grandi. 
Entre otro e virus di griep 
Spaño, e dos gueramundialnan 
y e Great Depression 
economico. 

Banda di esey Aruba mes a 
enfrenta den pasado cu exito 
e baymento di Lago. Un cos 
ta sigur cu e Coronavirus aki 
a bira e “Catalyst” (agente) 
di cambionan profundo den e 
siglo aki XXI. 

Kico ta esencial den e 
momento critico aki? 

1.FE 

Pa cuminsa keda full den fe 
(“on firm faith”): Kere den 
bo mes, sea positivo, confia 
den bida y principalmente den 
nos Creador. Ta pesey mes e 
cantica di inspiracion: "'You 
will never walk alone”. Nos 
Creador ta nos compañero y 
amigo den e caminda di bida. 
E ta guia nos cu tur claridad y 
sabiduria. 

Ta berdad cu fe ta move 
montaña. Ee ta duna nos 
curashi y forsa mental pa sigi 
move padilanti den e caminda 
di bida. Mescos cu motivacion 
ta sali for di paden di nos, fe 
tambe ta mescos. Solamente 
fe ta un poder (energia) hopi 
mas fuerte cu motivacion. 
Fe ta nifica confia fiel den 
un realidad di bida cu ta na 
caminda, apesar cu nos no 
por mire cu nos wowonan. 
Cu nos mente si, nos por 
visualisa esaki. Pa nos laga e 
poder di fe haci su trabou, nos 
mente mester ta trankil. Awor 
mas cu nunca mester tin paz 
mental pa nos tin claridad, 
concentracion y determinacion 


pa sigi move padilanti a pesar di e 
circumstancianan dificil di bida. 
Noss estado mental (“mindset”) di 
trankilidad ta hopi importante pa 
nos salud mental y emotional. 

No drenta den panico ni den stress 
y sigur no perde cabez. Laga 
nos keda hunto den trankilidad y 
union cu hopi oracion, devocion y 
meditacion. 

2. LIDERASGO 

Banda di fe nos mester di hderasgo 
cu vision pa saca nos for di e crisis 
aki. Liderasgo fuerte na tur nivil. 
Un hder no ta mescos cu un bon 
manager (hefe). E diferencia grandi 
ta cu un lider ta haci e cosnan loke ta 
importante y urgente na un manera 
bon, corecto y strategico. Un hder 
autentico sa di inspira fe den su 
pueblo: E confiansa profimdo cu 
nos ta bay sah for di e crisis aki cu 
un minimo na daño 


Un lider ta guia y duna direccion 
cu cabez (mente) y corazon 
saliendo for di e realidad di 
bida y teniendo na cuenta tur e 
aspectonan importante y urgente 
n’e momento ey. Den esey ''truth 
matters'\ keda conta e berdad. 
Un cos ta sigur con e resultado 
final di e crisis aki lo ta pa cada 
pais individual, no ta depende 
solamente di profesionalnan den 
cuido, preparacionnan na hospital, 
cantidad di placa etc. pero sigur di 
e liderasgo di cada pais. 

Liderasgo ta usa e poder di tuma 
decision (“the power to choose”) 
na un manera balansa y trankil 
basa riba fe, strategia, berdad, 
determinacion, inteligencia di 
scol, sabiduria di bida, consehonan 
profesional y informacion 
veridico. Banda di esey ta hopi 
importante pa keda splica den 


tur transparencia e decisionnan 
tuma y tambe responsabilisa 
resultadonan (logronan) obteni. 

E crisis aki sigur ta exigi 
decisionnan fuerte, drastico y 
duro na bienestar di nos bida, 
salud, sociedad, economia, 
finansa y fiituro den tur sentido di 
palabra. Ban sigi den union y laga 
diferencianan di opinion para un 
banda. 

Pesey mes laga nos sigi instrucion 
y ordonnan di nos Gobierno y 
autoridadnan pa mustra awor 
mas cu nunca nos compromiso y 
responsabilidad civico. 

Den e guera aki contra e 
Coronavirus no tin ganador 
individual: Sea nos pais Aruba, 
nos tur hunto den union, ta sali 
victorioso o nos tur por perde. Ban 
mustra accionnan di solidaridad y 
compasion cu otro. 


ANUNCIO 


Cuminsando dialuna 25 di mei, Aruba Bank su 
sucursalnan na Camacuri, Hato, y San Nicolas lo ta 
habri di 8:00 a.m.- 4:00 p.m. 

Pa mas informacion bishita arubabank.com/corona-news 


ANNOUNCEMEISrr 

Starting Monday May 25th, Aruba Bank's Camacuri, 
Hato, and San Nicolas Branch will open from 
8:00 a.m.- 4:00 p.m. 

Director nobo di Fun Miles to introduci su mes 

"Campañanan dingi, eventonan 
espectacular y tecnologia nobo" 

Fun Miles tin un Director nobo: Wouter de Leeuw. E tin experi- 
encia amplio riba tereno di ‘customer engagement’ na diferente 
organisacion internacional, manera Teleperformance, Concentrix 
y Schiphol. 

E tabata den posicionan clave na empresanan Europeo y ta docen- 
te- MBA. Na Fun Miles e lo kier mantene e marca fuerte, continua 
cu e bon servicio y sigui sorprende miembronan. 


Experiencia Internacional 

De Leeuw tin un Master of Science den Siensia Empresarial ob- 
tene na Vrije Universiteit Amsterdam. E1 a duna les tambe na 
nivel MBA na School for Customer Management, awendia Coniche 
Business School. 

Wouter De Leeuw tin hopi aña di experiencia riba tereno di ‘cus- 
tomer engagement’, comercio y mercadeo. E1 a guia empresanan 
na Hulanda, Belgica, Scandinavia y Polonia, ademas el a traha pa 
marcanan manera Nike, Tommy Hilfiger y Expedia. 

P’e ultimo 2 añanan el a tuma bou di su encargo e reorganisacion 
di Departamento di Comunicacion na cliente di Schiphol, na unda 
inovacion tecnologico tabatin un rol importante. 



M _ 


Mainta 


#1 Onliñe 


PARTICIPACIONIMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 



Su ambicion na Fun Miles 

Na Fun Miles hopi di Wouter De Leeuw su 
experticionan ta bin hunto: Cliente, part- 
ner, mercadeo y tecnologia. E ta entusias- 
ma pa funcciona den e organisacion: “Fun 
Miles ta un marca bunita y fuerte riba is- 
lanan den cual nos ta activo. Esey lo keda 
asina tambe. 

Ta nos ambicion pa sorprende nos partner- y 
nos miembronan na Aruba, pa nos trece mas 
‘Fun’ ainda, y haci bida di nos miembronan 
mas facil cu campañanan ‘fun’, eventonan 
espectacular y inovacion den Tecnologia. 
Fun Miles a bin ta inverti grandemente den 
inovacionnan tecnologico; esaki mes lo haci 
cu nos prestacion lo keda top y dirigi na nos 
mercadonan. 

De Leeuw ta casa, e tin 2 yiu muher y e ta 
un fanatico di deporte. Na Hulanda e tabata 
entrenador di un team di futbol femenino, 
SV DIOS na Nieuw-Vennep, na unda e mes 
tambe tabata practica e deporte. 

Ademas di esey, e tabata activo tambe den 
club di ciclismo. Fun Miles ta yama su Di- 
rector nobo bon bini y ta dese’e hopi exito, y 
riba tur cos....hopi fun! 

Homber a bay reclama otro hombernan, 
kendenan tabata keda mira su muher 



DIAMARS atardi laat a drenta un informacion 
di un problema serio na altura di e post di Stand 
Politie situa entre Divi Phoenix cu Riu Antillas. 
Mesora varios agente a yega e sitio y a cuminsa 
calma e situacion. 

Loke a causa e problema. Na yegada di varios 
unidad policial, nan a bin topa cu un pareha. E 
cabayero di e dama tabata basta altera. A wordo 
splica n’e polisnan cu e problema a start momen- 
to cu otro dos homber lo tabata keda mira su 
muher. Esaki lo a sosode durante cu nan tabata 
na beach. 

E lo a bay reclama nan y cos lo a sali poco for di 
man. Polis a papia seriamente cu ambos partido 
y bisa pa tur hende bay nan cas cabando e prob- 
lema di jaloezie. No mag wak propiedad di otro. 
Hecho ta keda si, no lag abo muher bay ningun 
caminda mas, pasobra e ta bunita atractiva y lo 
sigui hala atencion di tur homber. 



ROOM SERVICE 




ANYTHING, ANYTIME, ANYWHERE 

Delivered free to your 
doorstep, whether you stay 
with us or are at home. We will 
cater any of your occasions. 

Pick from one of our set menus 
available on 

elementsaruba.com or call us 
at 592 5868 to have our Chef 
design a special catering menu 
for your romantic party of two 
or happy festivity of 10. 


RESTAURANT 


i 

r 


r 





ELEMENTS RESTAURANT, A VIEW TO DINE FOR 
J.E. Irausquin Blvd 55B | Eagle Beach,Aruba 
ElementsAruba.com | @EIemertsAruba | 
#ElementsAruba 

Milicia Caribense ta recuta mllitarnan pa Aruba y Corsou 



E Milicia Caribense (CARMIL) 
tin p‘e aña 2020 atrobe 25 lugar 
disponibel den e formacion militar 
elemental, cu e abreviacion EMV. E 
formacion ta necesario pa por wordo 
nombra como militair di Aruba of 
Corsou. Esakinan ta mihor conoci 
como ARUMIL of CURMIL. 

Despues di termina e formacion 
militar cu exito y bon prestacion, tin 
un posibilidad p’e militar en cuestion 
por eherce diferente funcion riba 
nivel di kader. Esaki por ta un funcion 
di Comandante di seccion di trupa 
operacional, Comandante di warda- 
seguridad y vigilancia, instuctor den 
tareanan specialisa, enfermero militar 
general, instructor di deporte y tambe 
instructor pa tecnica di tiro y aresto. 
E nombramento laboral na cada pais 
ta te cu e edad di 30 aña, pero tin 
posibilidad pa despues por sigi un 
carera den Defensa na Hulanda. 

E rekisitonan cu mester cumpli cune 
pa por bin na remarke: Na inicio di 
e formacion militar bo tin e edad 
minimo di 18 aña of maximo di 24 
aña; bo ta inscribi como ciudadano 
den e registro civil na Aruba; bo tin e 
nacionalidad Hulandes; bo tin por lo 
menos e diploma di EPB-doorstroom 
diploma of un estudio ekivalente. 

Candidatonan den examenklas di e 
aña escolar actual tambe por aplica. 
Ademas tur candidato cu un HAVO- 
diploma of MBO-diploma nivel 
4 tambe por aplica p’e formacion 
militar pa oficial 


Bo mester tin un bon condicion fisico 
y mental y bo mester por landa. Esaki 
lo wordo determina dor di un test 
medico, psicologico y tambe pa medio 
di un sporttest y un test di landamento. 
Bo ta domina e idiomanan Hulandes 
y Papiamento verbal y por escrito. Lo 
dertermina esaki pa medio di un test. 

Pa tur dos pais tin dianan di 
informacion/seleccion planea pa 
tur esnan interesa. Por aplica pa e 
formacion militar EMV. 

E formacion militar (EMV) ta inicia 
e aña aki riba 24 di augustus 2020. E 
formacion militar pa CARMIL tin un 
duracion di I aña. Despues di termina 
e formacion militar cu exito, bo ta 
wordo nombra den servicio di e pais 
unda bo ta inscribi den e Registro 
Civil. 

Dianan di informacion/seleccion 
Aruba: dianan 2,4,9 y 11 di juni 2020 for 
di 06:00 AM te cu 2:00 PM (incluindo 
un lunchpauze) na Marinierskazerne 
Savaneta, Aruba. 

Dianan di informacion Corsou: 28 
di mei 2020 (prome tanda 07:30 AM 
te 09:30 AM y secundo tanda 10:00 
AM te 12:00 PM) na Marinekazerne 
Suffisant, Corsou. E seleccion lo tuma 
lugar despues den corto plaso. 

Por inscribi pa e dia di informacion/ 
seleccion na Aruba via werving. 
arumil @ mindef.nl . y pa Corsou via 
werving.curminl@mindef.nl . Lo tene 
cuenta cu e medidanan pa cu Covid-19. 
No ta posibel pa trece un acompañante. 

(Adhunto: potretnan di Milicia Caribense) 

DIAMARS merdia nos tabatin 
un reunion informativo cu Minis- 
ter di Finanza, Economia y Cul- 
tura. Decision di Gobierno di Re- 
ino riba yudanza financiero tabata 
e topico di agenda. 

Presidente di Parlamento, sr. 
Ady Thijsen, porcierto lo yama 
un reunion publico tambe otro si- 
man riba e topico aki, asina lider 
di fraccion di MEP, Rocco Tjon a 
duna di conoce. 

AUTONOMIA DI E PAISNAN 

Na prome lugar ta importante pa 
vocifera cu nos no ta di acuerdo cu 
e ponencia di sr. Raymond Knops 
cu Aruba no por carga su propio 
autonomia. Sr. Raymond Knops 
mester compronde cu e constela- 
cion di estado di e tres paisnan 
Caribense den Reino ta completa- 
mente diferente. 

Aruba nunca a haya placa di Hu- 
landa of a fia placa di Hulanda. A1 
contrario Arubianonan a paga pa 
haya nos autonomia. 

Gabinete Nelson Oduber a laga 
un situacion financiero saludabel 
atras na 2009 (debt to GDP (49%). 
Ta na 2014 e maneho financiero 
tabata malo cu a percura pa nos 
cay bou di supervision financiero 
na 2015. 


Rocco Tjon (MEP): 

Fiansa di Hulanda no por bay 
a costo di nos autonomia 


For di 2018 e maneho financiero di 
Gabinete Wever-Croes a percura 
pa na 2019 caba tabatin un sur- 
plus y 2020, si no tabata p’e crisis 
di COVID pais 

Rocco Tjon a sigui declara cu Aru- 
ba lo tabatin un surplus di 46 mi- 
yon fiorin. Transforma un deficit 
di 444 miyon florin den un surplus. 
Pues e ponencia di e Secretario di 
Estado, Raymond Knops cu for di 
hopi tempo tabata bisto cu Aruba 
no por carga su autonomia ta ero- 
neo y falso. 


ENTIDAD NOBO PA CONTROLA 

Un di e exigencianan di Hulanda ta pa bin cu 
un departamento nobo cu lo maneha recurso- 
nan financiero cu Aruba ta fia serca Hulanda. 
Pues nos ta paga pa haya e placa necesario 
y na mes momento Hulanda ta dicidi riba e 
fondonan aki. 

Constitucionalmente esaki no por y nos no lo 
acepta esaki tampoco. Ta hopi importante pa 
Hulanda no maluza e situacion actual. E situ- 
acion di e paisnan ta diferente qua constela- 
cion huridico pero tambe pa loke t’e situacion 
financiero. 


CONDICIONNAN DI FIANZA 

For di fin di maart 2020, Gabi- 
nete Wever-Croes y Parlamento, 
a anuncia cu lo mester tuma me- 
didanan pa brinda alivio n’esnan 
mas perhudica dor di e crisis. Den 
cuadro di esey e rebahonan sala- 
rial a wordo anuncia dor di Gabi- 
nete Wever-Croes y Parlamento, 
prome cu Gobierno di Reino a fiha 
un posicion riba esaki. 

Motibo ta cu Gobierno ta serio y ta 
asumi su responsabilidad, na bi- 
enestar general di Aruba. 

Aruba ta keda un estado di derecho 
y conoce su ciclo di presupuesto. 
Ta durante tratamento di presu- 
puesto 2021, a base di calculacion, 
desaroyo economico y finanza pu- 
blico, lo tuma desicion si mester 
prolonga e rebaho di salario y kico 
e suma mester ta. 

Punto di salida ta keda presu- 
puestonan realistico y desicionnan 
politico a base di cifranan realis- 
tico, segun Rocco Tjon. 


PA CONCLUI 

Hecho ta cu si pais Aruba su situacion finan- 
ciero tabata saludabel e impacto di COVID-19 
por a wordo mitiga. Pero esey no ta kita afor 
cu Gabinete Wever-Croes a maneha Aruba su 
finanza bon for di 2018 y a cumpli cu palabra- 
cionnan haci cu Hulanda. 

Pues no lo acepta cu e situacon actual ta wor- 
do maluza dor di Hulanda pa touch cu nos 
autonomia. Ley ta conta pa Hulanda tambe, 
Rocco Tjon, lider di fraccion di MEP a conclui. 



STATEN VAN ARUBA 

OPENBARE VERGADERING OP 25 MEI2020 OM 
9:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 

Agenda: 

Toelichting van de Minister van Algemene Zaken, Integriteit, 

Overheidszorg, Innovatie en Energie mw. mr. E.C. Wever-Croes en de Minister 
van Einancien, Economische Zaken en Cultuur mw. mr. X.J. Ruiz-Maduro 
inzake besluitvorming omtrent financieel ondersteuning Caribische landen COVID-19 

De Griffier, 
mr.drs. Herman Ch. J. Hek 

• Gezien de omstandigheden betreffende de Coronavirus (COVID-19) 

bedreiging en de regels van “Social Distancing” handhavend, zal 
de onderhavige openbare vergadering in afwezigheid van publiek 
en pers plaatsvinden. 

iiHonumentenfonds Aruba trahando riba un 
destinadon nobo p'e tankinan di awa na Kibaima 





sf Ta duna sosten, guia y conseho 
y Duna guia con pa maneha placa 
y Ta intermedia pa comestibel 
y Ta intermedia cu utilidadnan 


META principal di Stichting Monumentenfonds 
Aruba ta pa cumpra, restaura, huur y mantene 
edificionan monumental. Un di e retonan cu esaki 
ta treee eune t’e re-destinaeion di un edifieio 
monumental sin afecta su originalidad. Esaki ta 
un reto interesante cu SMFA tin actualmente cu e 
reservoir di awa na Kibaima. 

E tankinan aki sigur a hunga un rol den e historia 
di Aruba su industria. Un estudio di factibilidad t’e 
prome fase pa por yega na un plan di restauracion 
p’asina preserva e tanki nan aki tambe pa futuro 
generacionnan. 

Aña pasa Stichting Monumentenfonds Aruba 
(SMFA) den cooperaeion cu fundacion BOEi, di 
Hulanda, a haci entrega di un peticion pa subsidio 
na Rijksdienst Cultureel Erfgoed pa por realisa 
un estudio di faetibilidad p’e tankinan di awa na 
Kibaima. 

Na januari a ricibi e bon noticia for di Ministerio di 
OCW di Hulanda eu e petieion a wordo aproba p’e 
subsidio di 35 mil euro. E realisacion di e estudio 
ta den man di Stichting BOEi den cooperacion cu 
SMFA y organisacionan local y lo tin un duracion 
di algun luna. Den e proximo simannan SMFA lo 
organisa encuentronan cu diferente stakeholders. 

E idea ta pa por re-destina e tankinan aki pa sea 
uzo pa agricultura inovativo, horeca, oficina 
etc. Unabes SMFA obtene e raport finalisa a 
base di e esaki lo bay over na busea partneman 
y finaneiamento p’e proyeeto aki y asina lo por 
ehecuta e restauracion di e tankinan. 

E tankinan actualmente ta pertenece na 
Gobiemo di Aruba y ainda no ta conta cu 
proteccion monumental, pero si tin atencion di 
monumentenbureau pa nan por haya nan status di 
monumento y seyo di proteceion. 

Rond di añanan trinta (’30) a construi e 
waterreservoir na Kibaima pa por a manda awa n’e 
red di San Nieolas y Oranjestad. E reservoir tin un 
eapacidad di 3500 meter cubico originalmente. 

E diseño di e reservoir tabata den man di Van 
Stuivenberg, kende a mira for di ariba tin un forma di 
barbulet y ta un eopia exacto di e waterpompstation 
na Curaçao. Esaki t’e prome edificio na Amba 
construi den e architectura di Nieuwe Bouwen y 
Art Deco. Despues di tempo a agrega dos reservoir 
mas pa un capaeidad total di 6500 meter eubico. 
Stichting Monumentenfonds ta pidi un y tur cu lo 
por tin mas informacion tocante e reservoir di awa 
na Kibaima of fotografianan di antes di e tankinan pa 
eomparti esaki eu nan. Por tuma contaeto cu nos na 
info@monumentenfondsamba.com of na 582 4014. 

Pa Ayudo Cruz Cora T'ey! 



“SHONNAN, 30 di mei, si nos sigui cu 300 cuminda, nos ta yega 
10.000 cuminda reparti dor di Cruz Cora Aruba. Awe nos ta na 6145 
cuminda parti. 

Shonnan danki na tur nos boluntarionan, na nos CP, nos Meals on 
Wheels planners y specialmente nos Data Planners” asina Crisis 
Team Leader, sr. Humphrey Gomes a anuncia den fin di siman. 

Cruz Cora Aruba awe a cuminsa cu un structura di operacion com- 
pletamente diferente pa por maneha fondonan ricibi for di Hulanda 
y procesa demanda completamente digitaliza, mas eficiente y pro- 
fesional. Ta conta awe cu un Departamento di Accounting cu ta ra- 
porta diariamente na Rode Kruis Hulanda cu ta maneha e fondonan 
ricibi pa cada isla. E programa di vouchers pa compras ta wordo 
maneha pa un team grandi di boluntario di asistencia social cu ta 
ricibi for di Data Planners tur peticion y ta evalua cada caso p’asina 
por duna asistencia cu vouchers pa haci compras di supermercado. 

P’e sistema aki funciona bon, ta pidi pa registra via website di Cruz 
Cora, pa e proceso cana bon. 

Por registra na: https://redcrossaruba.com/proiecto-asistencia-sociaP 
Y tambe p’esnan cu no por cushina of bai haci compras por registra 
na: 

https://redcrossaruba.com/covid-19-meals-on-wheels-program/ 

Cruz Cora ta pidi pa tene cuenta cu por registra si: NO ta 
ricibi ayudo di FASE 

NO tin un entrada/salario; NO por cushina of no por cum- 
pra cuminda. A base di e criteria aki e team di asistencia social lo 
brinda ayudo n’e persona. 

Cruz Cora Aruba kier gradici tur su partner, boluntario, colabora- 
dornan y personal p’e ultimo 2 luna di dedicacion y forza, y ta spera 
di conta cu tur p’e proximo lunanan p’asina por ehecuta e proyecto 
grandi aki pa comunidad di Aruba! 


Red Cross + Aruba 



Registra pa ricibi ayudo via Cruz Cora Aruba 
Con? 

https://redcrossaruba.com/projecto-asistencia-social 
Nos team lo tuma contacto pa brinda ayudo. 

Por registra solamente si: NO tin salario, NO ta ricibi ayudo di FASE of NO tin cuminda y no por cumpra esaki 




STATEN VAN ARUBA 

OPENBARE VERGADERING OP 26 MEI2020 OM 
9:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 

Agenda: 

Uiteenzetting door de Minister van Onderwijs, Wetenschap en Duurzame 
Ontwikkeling, dhr. dr. A.R. Lampe over de huidige situatie in het onderwijs 

De Griffier, 

mr.drs. Herman Ch. J. Hek 


Gezien de omstandigheden betreffende de Coronavims (COVlD-19) 
bedreiging en de regels van “Social Distancing” handhavend, zal 
de onderhavige openbare vergadering in afwezigheid van publiek 
en pers plaatsvinden. 

Filomena College Mavo cu 94% graduado! 



CU inmenso alegria y orguyo, Directiva di Filomena College Mavo na 
San Nicolas ta anuncia cu den e prome tanda, 94% di e candidatonan cu 
a traha nan SE nan (schoolexamens 2020), logra termina MAVO. 

E aña escolar tabata un cu reto tras di reto, pero esaki a ser mira 
hustamente como un motibo pa converti e retonan negativo, den logro 
positivo. 

Cada alumno a ser informa creativamente riba tereno di scol di nan re- 
sultado. Pa medio di “the movie box” e alumno a haya sa nan resultado. 
Tur maestro y directiva di scol ta felicita y declara na su alumnonan cu 
nan ta orguyoso y agradecido p’e confiansa deposita. 

Danki pa a confia Filomena College Mavo, como parti importante di 
boso bida! Exito na tur cu a haya un segundo oportunidad pa traha her! 



Mavo 



Tur facilidad di Hof 
van Justitie ta sera 
dia 22 di mei 

TUR facilidad di Corte Comun di Husticia 
ta sera awe Dia di Ascencion pero tambe 
diabierne dia 22 lo ta sera. Diabierne tur 
colaboradornan di Corte na Aruba, Bo- 
naire, Curaçao y Sint Maarten lo tin un 
arbeidsverkorting dag (ATV-dag). 

Dialuna dia 25 tur e facilidadnan na Bo- 
naire, Curaçao y Sint Maarten ta habri 
atrobe pa publico. Na Aruba si e facilidad- 
nan di Hof lo keda sera te cu dia 15 di juni 
pa publico, pero semper y cuando ta dis- 
ponibel den forma digital p’e clientela. 
Wak riba Facebook pagina y sa e orario di tur 
facilidadnan di Corte Comun di Husticia. 

Serlimar ta conta cu proteccion di 
Corte pa evita di mand'e bancarota 



SERLIMAR 


COMO cu e compania di Servicio di 
Limpiesa di Aruba (SERLIMAR), cu 
tin un status Sui Generis den Gobierno, 
ta den problema financiero serio, a 
bay Corte y via su abogado mr. David 
Kock a logra convence Huez pa otorga 
e compania Surseance van betaling pa 
un tempo. Corte a bay di acuerdo y na 
mes momento a nombra abogado mr. 
Geert Rep como su representante den e 
compania, pa supervisa con ta maneha 
den momento aki di crisis. 

Surseance van Betaling ta un posibilidad 
den nos codigo civil, den cual Corte ta 
brindabo un sorto di proteccion temporal, 
den cual no ta necesario pa paga bo 
debenan. E ta un instrumento cu ta uza 
pa companianan cu haya nan mes den 
problemanan financiero temporal. 

Pa logra obtene e status aki, mester haci 
un peticion formal na Corte. E compania 
mes mester pidi pe, pues abo no por pidi 
nunca pa un otro compania. Ta necesario 
pa tin un abogado den e proceso aki. 
Huez ta nombra un Hues Comisario pa 
supervisa e procedura y ta nombra un 
abogado como “bewindvoerder”. 

Mester menciona cu, ta for di diabierna 
caba abogado mr. David Kock a entrega 
e peticion formal aki na Corte y nos a 
informa dialuna mainta tempran den forma 
di exclusividad, segun 240ra.com. Hopi a 
cuestiona si ta posibel cu un compania di 
Gobierno por bay bancarota, pasobra na 
final Gobiemo ta keda responsabel pe. Of 
tambe si p.e. e creditoman por pone beslag 
riba Gobiemo si Serlimar debe nan. 


E gastonan di Serlimar a aumenta di 18,4 
miyon florin den 2016, pa 25,4 miyon 
den 2017, pa 32,1 miyon den 2018 pa un 
pronostico di 39,4 miyon florin den 2019. 
Cu otro palabra, e gastonan di Serlimar ta 
pronostica di ta mas cu dobel e aña aki cu 
den aña 2016, un aumento di 21 miyon 
florin. Pa aña 2018 Serlimar a perde 5,2 
miyon florin, mientras cu na 2017 y 2016 
Serlimar a raporta un perdida di 4,8 miyon 
florin y 1,9 miyon florin respectivamente. 

Por lo menos un di e creditornan grandi 
t’e conpania cu a haci un “financial 
lease” pa adkisicion di e trucknan di 
sushi nobo. Serlimar a prefera di lease 
di un compania, cu a regla solamente e 
financiamento, en bes di e mes bay banco 
y cumpra e trucknan. 

E compania ey awor ta por lo menos 
un di esnan cu no por cobra, pero dia a 
firma e acuerdo di lease, Minister Otmar 
Oduber tabata sinta na mesa ey. Pues te 
unda Gobierno ta responsabel e ora pa e 
e debe? 

Ora cu Minister Otmar a ripara cu e 
no tin sosten den Parlamento pa pasa 
e cambionan den ley pa por logra mas 
entrada pa Serlimar, el a laga organisa 
un manifestacion contra su mes, pa pone 
presion riba e fraccion di MEP. E1 a logra 
parcialmente, pero a hinca MEP den 
problema serio cu perdida di un asiento 
(Daphne Lejuez) y cu consecuencia cu te 
awe e ley no a pasa! 

Trahadornan y awor specialmente e 
contratistanan ta teme cu nan salario ta 
core peliger mirando cu e compania no tin 
placa pa paga debenan pisa cu nan tin. Di 
otro banda, ta teme tambe cu e creditornan 
lo no por pone beslag awor riba fondonan 
di e compania, pero si por stop di bende 
nan producto of servicio. Por ehempel pa 
combustibel, cu si CITGO cera cuenta, 
cu awor ta hopi halto mes, anto mesora ta 
stagna operacion di Serlimar. 

Hecho ta si cu e compania a haya mas 
placa di Gobiemo den e ultimo dos 
presupuestonan compara cu tur otro 
añanan den su existencia. 

Na un forma delibera ex Minister Otmar 
Oduber a yena e lugar cu mas trahador, 
a cera contractnan lucrativo cu 


patrosinadonan di su partido y amigonan 
personal, cu awe Serlimar a yega na un 
skina dificil pa sali for di dje. 

Pa colmo varios di e contractnan cera no 
a yuda e compania cu nada. Por ehempel, 
esun pa maneha Seri Tijshi, cu Minister 
Marisol Lopez mester a cancela y otorga 
un otro compania debi cu e sponsor di 
POR tabata ocasiona holor stinki den 
henter e bario. 

Otro tabata, cu e mesun sponsor aki, pa 
cumpra un Incinerator cu di aña pasa ta 
para na Parkietenbos sin por traha te awe I 
Celebrando e firmamento pa e “financial 
lease” di 22 truck pa Serlimar cu ta costa 
mas 0 menos 5 miyon pa cumpra pero 
a fia 12 miyon p’esaki. Ta por lo menos 
un di e decisionnan robes cu ex-Director 
Davelaar a tuma, bou supervision di 
Minister Otmar Oduber. 

Serlimar casi a bira un agencia di 
propaganda, pasobra tabata patrocina 
cantantenan, DJnanby personalidadnan 
cu tabata cobra pa luna, cu nan potret riba 
trucknan di sushi, ta sponsor concierto y 
hopi mas. 

Tabata manera e pelicula di Titanic, den 
cual e orkesta ta sigui toca mientras e 
barco tabata sink. Awe e Minister mes 
no tey mas, pero a bay laga un desaster 
atras, cu awor Minister Lopez a hereda, 
pa colmo di su mesun lider di partido. 

E siman aki Huez mr. Verhoeven a bay di 
acuerdo cu e peticion pa otorga Serlimar 
e status di surseance van betaling. A 
acorda cu Serlimar mester inventarisa tur 
su debenan y presenta atrobe aki 3 luna 
na Corte hunto cu e creditoman p’asina 
mira con ta sigui cu e compania. 

E caso ey lo tuma lugar dia 26 di augustus. 
Mientrastanto Corte taprotega Serlimar pa 
evita cu ningun otro compania of creditor 
por pone beslag riba nan cuentanan of 
nan propiedadnan of declar’e bancarota. 
Esaki ta un articulo di 240ra.com compila 
na Nelson Speed Andrade. 

E caso aki a haya atencion tambe di 
Andre Bosman na Hulanda, kende ayera 
a cuestiona e maneho aki y laga cu Otmar 
Oduber mester ta sera. 

Drs. Mervin Wyatt-Ras (AVP): 

Cambionan den enseñansa 
sin dialogo ta inaceptabel 

SEGUN drs. Mervin Wyatt-Ras durante conferencia di 
prensa di fraccion di AVP, tin hopi cambio cu Minister di 
Enseñansa, Rudy Lampe ta anunciando y e cambionan aki ta 
“kort door de bochf’ y sin dialogo cu maestonan/docentenan. 
Wyatt-Ras a trece esaki padilanti den un reunion di comision. 
Lamentablemente un reunion asina no ta publico. 

Segun Wyatt-Ras a cuestiona Minister encuanto cambionan cu e kier 
bin cun’e. E Parlamentario a ser aserca dor di diferente persona di 
veld, tanto maestronan como hoofdnan di skol y mayornan cu ta 
preocupa, pasobra Gobiemo no ta dialoga ni comunica cu “veld”. 

Lo bin cambionanpa loke ta trata e.o. organisacion, ideologia,filosofia 
y formanan di traha. Esakinan lo tin nan consecuencia riba 
resultadonan di kico nos muchanan por realisa y kico nan por logra. 
Esey ta preocupa nos fraccion inmensamente, segun Mervin Wyatt- 
Ras. Pa loke ta trata e cambionan di organisacion Minister kier fuseer 
diferente skol cu diferente filosofia. 

P.e. Pieterboer School lo bay hunto cu skol protestant Graf van 
Zinzendorf bou auspicio di SPCOA, Abraham de Veerschool lo bay 
hunto cu John Wesley bou SPCOA, de Schakel hunto cu Colegio 
Arubano tambe bou un stichting nobo. 

E diferente filosofianan no ta cuadra cu otro. Pakico? Pasobra skolnan 
publico a wordo netamente lanta pa haci e.o. posibel cu tur mucha 
por haya enseñansa. Esey ta un derecho ancra den nos constitucion y 
segun tratadonan internacional. 

Dor di filosofia of criteria di cierto skolnan den un fundacion 
muchanan sa wordo kita den pasado y por a plaats e muchanan aki 
bek na skol publico. Esey ta un gran bentaha di skolnan publico. 
Minister Rudy Lampe kier cambio di dia pa anochi, sin consulta cu 
esnan cu ta traha den e veld y esaki ta inaceptable. 

Banda di esey Minister kier introduci siñamento na distancia. Pues 
muchanan no mester ta continuamente na skol y por sigui les na/via 
cas. 

E kier introduci’e e.o. a base di Covid. P.e. muchanan di basis lo 
haya les 2 dia den siman na skol y 3 dia na cas. 

Den e caso cu tin otro mmannan, e muchanan cu no tin medionan 
audiovisual na cas, cu tin cu comparti computer cu otro, lo enfrenta 
dificultad si nan lesnan na cas ta mesun dia y ora. 

Esey ta si nan tin computer. Si nan no tin computer, nan no por sigui 
skol na distancia. Tin famia cu no tin ni intemet. P’e mayornan cu un 
djies lo bay traha lo ta dificil, pasobra nan yiunan lo keda nan so na 
cas y lo no por guia nan cu skol via distancia. 

Banda di esey tambe tin e mayoman cu no tin e conocimento pa yuda 
nan yiu cu les. No pasobra nan no kier, pero pasobra nan no por. 

Un otro situacion ta muchanan cu ta victima di violencia na cas. P’e 
muchanan aki hopi biaha skol ta un lugar “veilig”, un lugar sigur 
unda nan por papia cu nan maestro. Na cas nan no tin esey. Nan sigur 
lo wordo perhudica. 

Parlamento a caba di aproba e presupuesto di crisis plan social cu ta 
inverti 18.6 miyon florin pa proteccion di nos muchanan. E cambionan 
aki di enseñansa riba distancia y na cas lo tin consecuencianan p’e 
muchanan aki. 



P’e hecho cu lo kita werksters foi trabou, kendenan ta esencial n’e 
momentonan aki pa cu limpiesa di e skolnan cu lo habri, tin cu 
expresa palabranan di disgusto. Ta di importancia pa skolnan cumpli 
cu condicionnan importante regardando hygiene, segun protocolan 
stipula dor di Departamento di Volksgezondheid. 

Drs. Mervin Wyatt-Ras tambe a haci Minister preguntanan encuanto 
e protocolnan aki. Muchanan lo mester laba nan man continuamente, 
mester tin wasbaknan cu j abon, wc-nan den bon condicion, mester awa 
sea den watercooler of boteman awa pa mas hygiena, handsanitizers 
etc. Di tur esakinan por a tuma nota cu maestronan no a ser informa. 
A ser expresa caba cu e hygiena mester ser regla prome cu skol por 
cuminsa. P’asina evita cu por haya un brote di COVID 19 na skol. 
Esaki en especial ora portanan habri pa bishitantenan di exterior. 

E diferente trahadornan cu nan futuro no ta conoci ainda ta invallers, 
klasseassistenten, prismaleerkrachten y trahadornan social cu ta cay 
bou DPS. Pues tin diferente inseguridad y preocupacion cu no ta 
wordo discuti cu e maestronan. 

Wyatt-Ras y su fraccion di AVPtahay acu miembronan di e fraccionnan 
cu ta sostene Gobierno, cu a para fuerte contra privatisacion di nos 
enseñansa, aworaki no ta papiando, no ta bisando nada y ta lagando 
Minister haci kico e kier. 

Segun Wyatt-Ras n’e momento aki ta hopi importante pa nos tur 
para fuerte, pasobra den Parlamento t’e lugar unda nos por cuestiona 
Gobiemo, pero nos fraccion a haci 9 intento pa haya un reunion 
publico cu Minister. 

Minister Rudy Lampe te ainda no a bin Parlamento p’e reunion aki. 
Presidente di Parlamento no ta yama e reunion, mientras cu niun 
miembro di coalicion ta cuestiona esey. 

Mervin Wyatt-Ras ta kere cu n’e momento aki mester sinta na mesa. 
Pesey tambe e diferente maestro y sindicatonan tambe ta bay subi 
caya pa expresa nan preocupacion. Wyatt-Ras ta spera cu e Ministro 
Presidente no core bisa cu e ta bay cambia tur cos. Esey por a ripara 
cu t’e modus operandi den e Gobiemo aki. Niun hende no ta papia 
cu otro, no tin synchronisacion, nan no ta traha hunto. Nan ta pega 
un candela aki, bolbe pega un otro candela otro caminda y Ministro 
Presidente ta core bin bisa e ta zgn bay soluciona e asunto. 

Nos enseñansa ta esencial pa cada un di nos muchanan pa supera nan 
mes den nos comunidad. Pa nos por yega na un nivel halto y pa nos 
muchanan por haya oportunidad di bay studia afo ta di importancia 
bon calidad di enseñansa. Cu e cambionan aki sin ta bon planea na un 
dado momento lo perhudica nos muchanan y nos futuro generacion. 
Maestronan, mayornan y nos fraccion no ta acepta e proceder aki. 
Nos lo para hunto cu nan pa garantisa cu nos enseñansa ta duradero 
y pa future, drs. Mervin Wyatt Ras a finalisa su comentario. 

Porlannentano Jennifer Arends-Reyes (AVP) 

Ta lamenta cu miembronan 
di coalicion ta sigui sostene 
cambionan cu consecuencia 
drastico pa enseñansa 


SEGUN sra Arends-Reyes den e ultimo 
fin di siman cu a pasa ta un gran cantidad 
di mayor y maestronan a vocifera nan 
malcontento atrobe con ta manehando 
enseñansa tanto serca miembronan di 
fraccion di AVP como media social. 
Decision tras di decision a ser tuma den 
pleno pandemia di Covid-19 na Aruba, 
cu lo tin su consecuencianan negativo pa 
enseñansa por ehempel di kita 14 miyon 
di subsidio di fundacionan cu ta wordo 
subsidia pa Gobiemo, ta trece inseguridad 
laboral pa trahadoman di limpiesa na 
scolnan y pa privatisa diferente scolnan 
bou di fundacionan. 

E scolnan aki nan metanan y vision ta 
cambia bou di un fundacion asina hopi 
cu e esencia di e scol y pa cual el a wordo 
funda ta stop di existi. 

E ‘ultimo baño di awa frieu’ tabata ora 
cu Minister Rudy Lampe a anuncia cu lo 
continua cu Enseñansa riba distancia den 
henter e aña escolar nobo. No un of dos 
luna sino henter e aña escolar nobo. Ta di 
comprende cu na comienso ora scol habri 
bek ta tene cuenta cu tur e reglamentonan 
di DVG y ta cuminsa cu mitar klas. 

Pero pa henter e aña escolar no ta realistico 
den practica. Y hasta si kier tene yiu na cas 
esaki ta un opcion, kiermen basicamente 
p’e maestro e lo kiermen cu e mester tey 
5 dia fisicamente na scol, bay cursonan 
obligatorio y prepara pa les online tambe. 
Algun dia prome cu e anuncio un otro 
Minister a bin dilanti y recorda un y tur 
cu e vims no ta bay di mundo y tampoco 
di Amba dus nos tin cu bay siña biba 
cun’e y cu tur e protocolnan di hygiéna 
cu ta wordo prescribi. 


Bisando esey tabata hopi cla cu lo mester 
bin un decision y e decision tabata cu e 
muchanan na cas no por keda na cas pa 
semper y poco poco lo mester adapta n’e 
protocolnan na scol. Pero 40% atendencia 
na scol ainda kiermen cu 60% di ora di 
scol ta mayoman lo mester busca un guia. 

Tanto mayor, maestronan y alumno 
tabatin cu pone 100% pa nan yiunan por a 
sigui les online durante e pandemia, pero 
pa motibo cu nan tabatey pa supervisa. 
Y encuesta ta demostra cu hopi alumno 
mas cu 50% simplemente no tin e 
prerekistonan necesario y basico pa por a 
sigui les online. 

Awor cu a anuncia cu Amba su economia 
intemo ta bay habri, basicamente tur 
mayor ta bay nan trabou back. E pregunta 
riba e realidad cu parce cu Minister no 
kier comprende ta unda e muchanan lo 
keda e resto di dianan cu no tin scol. Por 
purba bende e idea di Enseñansa online 
con cu kier, pero e realidad ta diferente. 
Amba su famianan mester di cumpli 
full-time cu nan trabou pa pone pan riba 
mesa y ta di un banda inhusto pa impone 
un decision y despues laba man pa su 
consecuencia pasobra no ta Gobiemo nan 
yiu ni responsabilidad. 

Ta anuncia cu tin alumno di scolnan 
preparatorio ta bay scol 3 biaha pa siman, 
scolnan basico ta 2 dia y asina ta sigui 
te ora p.e. EPI ta completamente riba 
distancia. Minister a indica por escrito 
riba su fb cu e no sa con largo e vims 
lo tey y ta traha cu ley di calamidad. 
Conclusion t’e ora cu pa tanten tur hende 
lo mester busca solucion pa opvang. 



paga mas placa pa muchanan keda algun 
dia mas, busca laptop, paga mas data y 
intemet, traha mas duro pa sobrevivi e 
crisis economico, mientras e salario a 
bira menos of a perde trabou. 

Gobiemo kier impone, pero no ta duna 
alivio pa yuda carga e decisionnan. Tanten 
cu no trek in e conseho di Enseñansa riba 
distancia pa 2020-2021 e ta keda vigente 
bou di e capa di emergencia y cada biaha 
lo wordo evalua of extendi. 

Salud ta sumamente importante, pero 
mester keda realistico na locual ta conta 
pa Amba. No por sigui exigi asina hopi di 
maestronan, sin duna nan respet, mester 
scucha nan preocupacionnan pa futuro, 
riba dj ’e bay contra di nan boluntad y keda 
forsa decisionnan tuma unilateralmente. 

Ta lamenta cu miembronan di coalicion 
tanto den Ministerraad como Parlamento 
ta keda keto y continua di apoya e 
cambionan drastico aki incluyendo di 
privatisa scolnan publico contra boluntad 
di maestro y mayoman. Ora cu maestro 
y mayoman protesta mester scucha nan 
dolor y preocupacion, lo ta lamentabel 
cu tur politico di tur partido, pero 
particularmente esnan den coalicion sa 
e consecuencianan, scucha y despues 
no haci nada pa yuda nos maestronan y 
mayoman pa por traha mas trankil sra. 
Jennifer Arends-Reyes a trece dilanti. 

Cosecha Oranjestad ta habri 
bek tumando tur precuacion 
necesario pa cu Covid 19 




DIALUNA 18 di mei Cosecha Oranjestad a habri su 
portanan bek despues di a cera pa 9 siman dor di e si- 
tuacion di Covid 19. Despues cu autoridad nacional a 
aproba cu galerianan di arte por habri bek pa publico, 
Cosecha a prepara su tienda di Oranjestad y su team 
pa por opera den e situacion actual di Covid 19 mante- 
niendo nan mes n’e guidelines necesario. 

Pa por a habri e tienda di Oranjestad dia 18 di mei, e 
team di Cosecha a haci trabou preparatorio. Meta ta 
sigura publico cu kier bishita e tienda cu Cosecha su 
personal y su bishitantenan por wanta nan mes n’e 
normanan nobo di Covid 19. 

A tuma lugar un limpieza rigoroso na banda pafor y pa- 
den di e edificio monumental na Zoutmanstraat 1 unda 
e tienda ta situa. Na entrada di Cosecha Oranjestad lo 
encontra hand sanitize, plexi glas n’e caha, stickers in- 
dicando con pa cana den tienda y flyers indicando kico 
t’e reglanan pa mantene “social distancing” y hygiena 
necesario. 


Cosecha t’e tienda cu ta bende Artesania y Arte Lo- 
cal cu Seyo Nacional di Artesania. Dor di habri un di 
e tiendanan, Cosecha ta cla pa sigui brinda un espacio 
pa bende piesanan unico di nos artista y artesanonan. 
Durante cu Cosecha a sera, a brinda servicio na publico 
mas cu por y pesey mes Cosecha a introduci tambe su 
servicio di delivery. 

Den caso cu cliente ta interesa den un piesa riba nos 
website, pagina di Facebook of Instagram, por yama na 
587-8709 of manda un email na aruhacosecha@gmaii.com . 

Mirando e situacion nobo di Covid 19 unda cu e mundo 
online a haya un rol mas prominente, Cosecha a cu- 
minsa cu cierto adaptacion caba pa por extende su ser- 
vicionan. Cosecha a brinda par di workshops creativo 
online y lo sigui desaroya e servicio aki. 

Tambe al momento Cosecha su webshop ta den proceso 
di wordo actualisa p’ asina por haci e servicio di delivery 
mas eficiente. Cosecha lo mantene publico na altura di 
e desaroyonan aki via medionan di comunicacion. 

Cosecha ta invita publico pa considera un piesa unico 
di Arte of Artesania Local y cu Seyo Nacional di Arte- 
sania y asina sigui yuda sostene nos artista y artesano- 
nan local mas cu por. 

Pa mas informacion por tuma contacto cu Cosecha 
Oranjestad na telefon 587-8709. Tambe por bishita e 
Facebook page di Cosecha: www.facebook.com/Aruba-Co.secha. 

Gabinete Wever Croes no tin ninun hende central 

ii/linister Rudy Lampe ta manda 
100 mama di famia cas fin di juni 


Lider di fraccion di AVP, sr. Marlon 
Sneek a mustra diamars mainta cu 
Minister di Enseñansa ta manipu- 
lando c’un ‘Ministeriele Beschikking’ 
cu ta data for di 2015, p’asina dicidi di 
manda 100 mama di famia cas, kend- 
enan ta encarga cu trabou di limpiesa 
di scolnan. 

Un hecho condenabel, un decision cru- 
el caminda den un tempo asina dificil 
n’e momentonan aki pa henter e pais, 
un Minister na nomber di Gabinete 
Wever Croes, ta dicidi cu juni lo bira e 
ultimo luna di trabou di ‘werksternan’ 
den servicio di SKOA. 

“Minister Lampe a dicidi di sconde 
tras di un ministeriele beschikking di 
2015 caminda Gobierno anterior a tra- 
ha e ministeriele beschikking aki y tur 
hende por corda discusionnan cu taba- 
tin entre Gobierno y SKOA, pa loke ta 
subsidionan cu SKOA tabata claim cu 
e tabatin derecho ariba, y cu Gobierno 
no a paga. 

Gobierno e tempo ey a traha e minis- 
teriele beschikking aki pa trata un par 
di punto y ta trata di 4 punto cu a at- 
ende cu nan: - Het nog door het Land 
aan SKOA verschuldingd subsidiebe- 
drag van 2014 van half miljoen, wordt 
per direct door financien uitbetaald. 
Pues Gobierno a paga e suma aki y Go- 
bierno a dicidi e tempo ey pa loke t’e 
subsidionan di 2004 pa 2013, SKOA 
mester a presenta cu cuentanan anual 
y hunto cu financien discuti kico Go- 
bierno debe nan ainda p’asina por bay 
paga esaki. 

Otro punto cu tambe tabata den e min- 
isteriele beschikking ta: - ingaande 
2015 wordt de kosten van de werksters 
opgenomen in de te subsidierende be- 
drag ten behoefte van di SKOA. 


Desde 2015 e sumanan pa paga e werk- 
sternan ta wordo aloca pa di e forma 
aki wordo duna como un subsidio na 
SKOA pa su werksternan. 

Awe nos ta n’e cruzada caminda un 
total di 100 persona ta bay perde nan 
trabou, pasobra Minister Lampe a 
tuma su decision caba, cu te cu juni e 
ta bay subsidia SKOA pa loke ta sala- 
rio di werksternan, usando un excusa 
fofo bisando cu e suma ta aloca bou di 
exploitatiesubsidie y no bou di salaris 
subsidie. 

E cos ta masha simpel, ya cu Rudy 
Lampe como Minister tin cu bisa pa 
cambia e post aki ya cu ta su persona 
ta traha e presupuesto di enseñansa 
y solamente e tin cu bisa nan cambia 
e post aki y pone directamente bou di 
salaris subsidie. 

Pero no, Lampe a scoge como Minister, 
y e tin cu para p’esaki ya cu cada bes 
nos por mira cu e Minister kier colga 
na saya di AVP, bisando cu ta un de- 
cision robes, pero Rudy Lampe ta un 
Minister cu ta bay haci tres aña sinta 
riba e stoel ey y ainda e ta yora riba 
cosnan di ayera. 

Abo ta e Minister, abo t’e ‘bevoeg- 
dgezag’ y si abo ta kere cu e werk- 
sternan aki merece di haya un salario 
digno, mescos cu e Gobierno anterior a 
dicidi, anto bo mester a caba di regla 
den mesun forma cu bo a regla 1.5 mi- 
yon pa De Schakel College, bo por a 
regla p’e werksternan di SKOA tambe 
por keda den servicio, keda cu nan tra- 
bou. 

Pero esey Minister Lampe no kier 
regla, bo kier hunga politica barata, 
bisa cu ta AVP lo a traha un Lands- 
besluit robes, un MB robes, pero no 
abo t’e Minister responsabel, abo 



t’e bevoegdgezag y si bo ta kere cu e 
werksternan di SKOA merece cu e 
werksternan di cualkier otro stichting, 
mescos cu e werksternan di openbare 
scholen, cu nan mag di ta den dienst y 
haya un salario digno, bo ta firme y bo 
ta hacie. 

No Minister Lampe kier spar, bo kier 
spar riba cabes di 100 mama di famia, 
esey ta loke bo kier haci, pasobra 
despues di juni, un total di 100 mama 
di famia lo wordo manda cas pa motibo 
cu Minister Lampe kier show cu e por 
baha su cantidad di personal. 

Tur e show aki sacrificando 100 mama 
di famia y e cosnan aki ta inaceptabel 
y awor sconde tras di un MB cu nunca 
a papia di un cabamento di subsidio 
di salario pa werksternan, pero e MB 
ta papia di reconocimento cu Gobierno 
tin y Gobierno ta un continuidad y ta 
un reconocimento di Gobierno di Mike 
Eman a duna n’e werksternan aki p’e 
trabou cu nan ta haci. 

Awor mas cu nunca den e situacion di 
Covid-19 aki, e Minister kier manda 
werksternan cas, ta kende ta bay haci 
e klasnan limpi? 

E maestronan di scol mester haci es- 
aki? 

Un locura di otro mundo y si Minister 
Rudy Lampe ta kere den su maneho, 
e para p’esaki y bin dilanti y bisa cu 
su persona kier manda 100 werkster 
cas,” lider di fraccion di AVP, Marlon 
Sneek a declara. 

E berdad papia 

Skirbi pa Ruthy"Lady Ruth"Vrieswijk-Bergen 



ESTA interesante, educativo, infor- 
mativo y realistico t’e programa tele- 
visa na Tele Aruba, canal 23, guia pa 
e cabayero Giovani Muller. Tremendo! 
Bau e capa “Mesa comparti” e cabay- 
eronan profesional den nan mesun 
ramo di e.o. economia, nos medio am- 
biente y food and beverage, Randall 
Croes, Greg Peterson y Jan van Nes 
a luci den nan sabiduria, experiencia 
y conocemento di nan materia cu por 
beneficia nos tur cu ta biba riba nos 
dushi isla Aruba. 

Berdad nos no por gasta mas cu nos 
ta gana! Transparencia, confia den nos 
propio hendenan, prueba den pasado 
cu nos vak Ministernan. Positivismo. 
Ta depende di nos lidernan, pa tene 
afo esnan cu kier yena nan mesun saco 
pa nos por bay dilanti y yuda nos pais. 
E mas diferente ta cu nos economia a 
dal abao completamente, pero nos a 
haña e regalo of e bunita oportunidad 
pa drecha cosnan y hasta kizas lanta 
mas fuerte cu nunca si cana e camind- 
anan corecto y cu positivismo. 

A ser menciona tambe, algo cu hopi 
ta di e mesun pensamento, dicon no a 
respeta e “moratorio” pa stop di con- 
strui mas hotel. Optimismo pa futuro, 
cu e Arubiano por lanta e isla bek aki 
trahando cu su mannan, ta algun di e 
pensamentonan den palabra p’e tres 
invitadonan n’e capitulo aki di “Mesa 
comparti” presenta pa Giovani Muller 


den un tremendo bon forma cu ex- 
celente preguntanan. 

Un programa bale la pena ripiti algun 
biaha mas, pa pueblo tende di algun 
di nos profeshonalnan nan pensam- 
ento di con nos por mehora awor den 
e “Normal nobo” y “Si nos tabata den 
nubia, awor nos tin cu para cu nos dos 
pianan riba tera”. 

Berdad, nos a tuma “for granted” asina 
hopi cos, ta confia cu Papa Dios semper 
lo cuida y proteha nos, pero pa cu si 
algo malo pasa, nos mester ta prepara. 

Nos a tende anteriormente den e con- 
ferencianan di prensa na television cu 
tin comisionnan trahando riba locual 
ta importante pa yuda saca Aruba for 
di e buraco aki cu nos ta den pa motibo 
di e corona virus. Ufffff. 

Lady Ruth tambe ta admira nos Prome 
Minister y nos Ministernan cu ta tra- 
hando duro riba e tema real aki cu e 
situacion fastioso di e Covid-19. 

Sra. Evelyn Wever Croes ta manera 
un mama fuerte cu ta sigui cuida y 
bringa pa su yiunan, e pueblo di Aruba 
cu ta stim’e . Scuchando e capitulo aki 
di “Mesa comparti” Lady Ruth mester 
a lanta bay den baño laba y fresca su 
cara varios bes, pa motibo di e impacto 
di e programa aki riba dje. 

Boso ta corda cu nos tambe a menciona 
den un di nos relatonan cu tin mucho 
hotel, mucho restaurant etc.? 



Despues di a mira y scucha e pro- 
grama” Mesa Comparti” , nos a pone 
musica suave di Jim Reeves atrobe pa 
relaha y chill un rato cu mi glas di Bai- 
leys. Nan a papia hopi cos cu ta make 
sense, hopi berdad cu por haci algun 
dolor na curason. NO t’e turistanan 
tin cu manda riba nos isla, ta NOS ta 
dicidi kico si y kico no ta bon pa nos 
medio ambiente y pa nos comunidad. 
No more “bigger and better” pero, ta 
con atrobe nan a bise ....less for more ? 
Ay, no ta dje lat ey ainda pa drecha cos 
akinan, berdad por cuminsa di nobo cu 
adaptacion y cierto cambio cu ta na bi- 
enestar di tur. 

Ta manera Papa Dios mes ta dunando 
nos un di dos chens pa demostra nos 
amor pa Aruba y amor pa nos prohi- 
mo ruman. Papa Dios tabata fiel na 
nos semper, kico nos por haci bek p’E , 
pa dun’E e Honor y Gloria ? T’asina 
bunita pa lesa riba facebook con per- 
sonanan ta plantando den nan hardin, 
nan hoffie den nan green house. Ka- 
hanan , potchinan yen di matanan di 
berdura y of fruta. Y con nan ta cam- 
bia cu otro for di nan cosechanan. 

Nan a pone’mi aprecia mas mi palo di 
mispel den cura patras di cas. Nos tin 
cu sigui duna Dios Creador danki p’e 
bunita bendicionnan na naturaleza 
cu nos tin! Wak con limpi nos lama y 
santo blanco a bira. Fielnan, pls sigi 
reza pa nos autoridadnan y nos “front 
linersnan” p’e contestanan adecua cu 
amor y disciplina. Danki Tele Aruba y 
“Mesa comparti”. 

Exomen no distoncia tabata exitoso 

Porcentahe di graduado na Colegio Arubano: 

HAVO: 66%; VWO: 90% 



AYERA Colegio Arubano a participa na 300 alumno 
di HAVO y 92 alumno di VWO, kende a obtene nan 
diploma despues di e prome periodo. 

E porcentahe di graduado pa HAVO ta 66% y pa 
VWO ta 90%. Aña pasa, despues di e prome perio- 
do, a gradua pa HAVO 58% y pa VWO 72%. 

Pa prome biaha den historia di scol, e alumnonan a 
haci casi tur examen na distancia. 

E alumnonan cu no a gradua, por haci herexamen 
pa 2 materia otro siman. Nan ta haya e resultado 
dia 5 di juni. 

Aña pasa, despues di e di dos periodo, e total di ex- 
aminadonan cu a gradua tabata 70% pa HAVO y 
78% pa VWO. 

E aña di examen aki ta uno particular pa motibo de 
e crisis di Corona. Den luna di maart Minister di 
Enseñansa di Aruba a dicidi, siguiendo e pasonan 
di Hulanda, cu no lo tin examen central final por 
escrito. 


Determinacion di e cifra final di un materia ta a 
base di e examennan escolar (SE). E diferencia aki 
no tin infiuenia riba e balor di e diploma, ni riba e 
posibilidadnan pa sigui cu un estudio avansa na un 
HBO of universidad. 

Un otro diferencia cu añanan anterior ta cu mester 
a sigui e medidanan di Corona di Gobierno y tabata 
imposibel pa haci e examennan na scol. 

P’esey a tuma mayoria di e examennan na distan- 
cia. 

Un palabra di gradecimento n’e docentenen di Co- 
legio cu a kere den e candidatonan pa examen; na 
mayor di e examinadonan cu a keda motiva nan 
yiunnan; na tur alumno candidato pa examen, pa 
nan pasenshi den e ultimo lunanan den cual taba- 
tin hopi incertidumbre. 

Un danki special na tur docente te cu scol avansa, 
pa cada granito cu nan a aporta na e desaroyo di e 
graduadonan di HAVO y VWO di aña 2020. 

Ex Prome Minister Nelson Oduber: 

"Si Aruba no cumpli cu Hulanda ningun 
hende no ta cobra ni e ambtenaar nl e 
penslonado nl e polltlco tampoco" 


A peticion un splicacion senciyo di nos 
fondonan di pensioen di behes (AOV) y 
di empleadonan publico (APFA). Ora 
nos a drenta Gobierno na 2001 nos a 
haya un APFA cu Gabinete Eman ta- 
bata debe nan na prestamo, primanan 
reteni cu e trahadornan tabata paga y 
e parti cu Gobierno mester a paga cu a 
suma na un debe di 197 miyon florin! 
Segun ex-Prome Minister Nel Oduber 
den su comentario, nan mesora a cum- 
insa traspasa e primanan y al flnal a 
paga un suma grandi di 80 miyon flo- 
rin na 2009. Dicon APFA no a keha e 
Gobierno di Mike Eman tabata algo 
raro y straño! 

Mirando cu mester a cuida e ‘dekkings- 
graad’ nos a bin p’e ambtenaar cu 
drenta nobo ta bin un nieuwe pensio- 
enregeling. 

E storia di edad den un sliding scale 
pa nos na 62 aña ta conoci y tambe e 
esfuerso pa yega na un franchise cu a 
ser boycotia bou pretexto: “Over my 
dead body”! 

Franchise y middenloonregeling 

E weganan di e mesun sindicatonan 
liga cu AVP ta conoci, unda Mike 
Eman a bisa cu un supuesto experto 
spirito di CDA lo a traha un raport cu 
nunca el a laga publica cu no mester 
mishi cu e edad. Plus den campaña 
2005 a manda un carta pa tur hende 
cu tabata yegando 60 aña bisando nan 
pa no vota pa MEP, pasobra Nel ta bay 
aumenta e edad di pensioen te 65 aña. 
Bo mester por corda e carta aki! 

Segun Nel Oduber, nan a bay for di 
Gobierno na 2009 y Gabinete Eman a 
cuminsa cu e mesun mal maña di no 
tabata traspasa e primanan reteni di 


e empleadonan cual ta un ladronicia 
di placa di e trahador pa flnancia su 
Gobierno. E situacion a empeora cu 
nan a introduci franchise, midden- 
loonregeling, aumenta e prima cu 2% 
cu cooperacion di e flrmadornan di un 
atanada di protocol sin a resisti, apode- 
rando Gobierno pa haci y deshaci cu e 
fondo y suta nos cu 43 medida! Hasta 
na ultimo Ministro Angel Bermudez a 
manda Parlamento pa kita e Duurte 
toeslag di e pensionadonan. Lo ta bon 
mi splica esaki. 

Pensioen grondslag y Duurte 
toeslag 

A base di e rango cu bo tabatin bo por 
haya 70% di bo ultimo entrada na 
pensioen si bo a cumpli cu tur e condi- 
cionnan. Bo tin e pensioen grondslag 
cu ta APFA ta paga y bo tin e duurte- 
toeslag cu ta e 2 componentenan di bo 
pensioen. 

E pensioen grondslag na placa ta 1/3 
di bo pensioen y e duurte toeslag cu 
Gobierno ta paga ta 2/3. E ultimo aki 
Gabinete Eman kier a kita y cu te awe 
ta benta na Staten. Awor lo ta bon pa 
tur ambtenaar realisa cu Gobierno - 
sin Hulanda su prestamo - no por a 
paga ni salario di 11 di mei si no flrma 
un acuerdo colma cu condicionnan. 

Si Aruba no cumpli cu Hulanda nin- 
gun hende no ta cobra ni e ambtenaar 
ni e pensionado ni e politico tampoco. 
Bo ta den dead lock flnanciero! No lu- 
bida cu tur pensionado mester ta con- 
sciente cu t’e duurte toeslag cu Gobi- 
erno ta duna APFA, esey t’e parti mas 
importante di bo pensioen y si no tin 
placa no tin pensioen, Nel Oduber a 
splica. 



Compensacion pa costo di bida 

Den pasado na 2008 cu e sindicatonan 
a welga 6 siman pa indexering nos a 
bisa nan cu nos no por carga e index- 
ering y cu nos ta dispuesto pa compen- 
sa costo di bida cu 105 florin pa luna 
pafor di e salario, pasobra si hinca es- 
aki den salario, esaki lo ta funesto pa 
Aruba. Awe ata mesun discusion pa 
no kita e 5% for di salario, pasobra e 
ta afecta nan pensioen! Ta ken por cu 
e trikinan aki? 

Segun Mike Eman a bisa ATIA cu mes- 
ter kita 1500 ambtenaar y cu nos no 
por paga e pensioen di ambtenaarnan 
cu ta mucho costoso y p’esey su Gobi- 
erno a dicidi pa kita e duurte toeslag 
y djey hala atras, pasobra tabata di- 
lanti porta di eleccion. E pensioen di 
behes di SVB tambe lo bay mira cam- 
bio, pasobra si 37000 hende keda un 
periodo largo sin trabao ni e prima di 
e dunador di trabao ni di e trahador lo 
por ser paga. 

Rumannan, ki dia bo ta conscientisa 
bo mes cu e efectonan di e pandemia ta 
hopi serio y ta rekeri seriedad y respon- 
sabilidad di nos tur. Si Hulanda no fla 
nos e placa pa di 3 tranche, pasobra nos 
no a cumpli cu e condicionnan, nos nin- 
gun lo cobra. Esaki t’e realidad amargo 
y doloroso. Sigui hunga wega y maca- 
co mes ta basha wowo di su yiu, e ex 
Prome Minister Nel Oduber a conclui. 

Mlembro di partido RAIZ, Raymond Kamperveen ta splica 

Con Nos Aruba Nobo mester bira 


AWOR t’e momento pa nos pais Aruba cuminsa 
un era nobo. E ora a yega pa nos pueblo, hunto cu 
Gobierno di Aruba, cuminsa prepara diferente plat- 
aforma nacional pa encurasha y stimula nos eco- 
nomia cu pilarnan economico nobo pa nos futuro 
generacionnan, asina e miembro di partido 
RAIZ, Raymond Kamperveen a duna di conoce. 

Ora ta papia di nos pueblo, esaki ta encera: e clase 
trahador, e comerciante, sindicatonan, ATA, ATIA, 
AHATA, ATSA y tur otro stakeholder importante 
pa Aruba. A pesar cu nos tin hopi profesional aki 
na Aruba, ainda nos por logra uni forsa pa traha na 
bienestar di nos isla. Con dificil ta pa compronde e 
simpel hecho cu si nos tur como pueblo traha den 
union, nos tur lo progresa hunto. 

Turismo lo keda e pilar mas grandi y importante 
di Aruba, pero e crisis cu e Coronavirus aki a oca- 
siona, a sacudi nos tur for di soño. Nos a realisa con 
fragil nos isla ta si nos sigui depende solamente di 
turismo. 

Como ciudadanonan di e pais aki, nos mester ta cla 
pa hiba e Aruba Nobo aki den e bon direccion. Con? 
Tumando decisionnan clave manera: Establece e 
Moratoruim pa Hotel y Condominiums; 

Inventarisa e cantidad di acomodacionnan di AirB- 
NB (y similar) pa por analisa e mercado actual 
prome cu dicidi con pa sigui desaroya e sector tur- 
istico na un forma sostenibel; Otorga proyectonan 
grandi di construccion na companianan local pa ga- 
rantisa cu e placa por keda drey den nos economia. 
Dunando trabou na nos sub-contractornan legal via 
e.o. Kamer van Koophandel Aruba, Departamento 
di Impuesto Aruba, Departamento di Integracion, 
Maneho y Admision di Stranhero (DIMAS) y Banco 
di Seguro Social Aruba (SvB Aruba) nos ta proteha 
e sector y desaroyo di nos economia. 

Establece e cooperacion (samenwerking) entre de- 
partamentonan di Gobierno pa por haci compara- 
cion (“matching”) di informacion y crea un database 
(inventario digital) representativo y acesibel. 



Den e dianan aki nos por a tende diferente comer- 
ciante chikito y grandi ta comparti nan punto di bi- 
sta encuanto e situacion di e crisis y entregamento 
di salario di ambtenaarnan. 

Di otro banda nos tin e sindicatonan vociferando 
nan opinion tocante e tema aki y Gobierno di Aruba 
indicando cu ya tin mas o menos 37.000 hende cu 
a perde trabou den e sector hotelero. Esaki ta un 
cifra global, ya cu Gobierno di Aruba no tin un lis- 
ta al caso y al dia cu el a trece dilanti pa demostra 
pueblo con e cifra di 37.000 aki a wordo calcula. 

Un ehempel con esaki mester wordo presenta: di e 
37.000 hendenan aki, 10.000 hende ta procedente di 
sector hotelero (empleadonan di hotel, casino, servi- 
cionan cu ta wordo “outsourced” pa companianan di 
manpower manera p.e. houseskeeping, pool atten- 
dants, gardening, construction, engineering etc.) 

Nos tin mas of menos entre 400 pa 450 Taxi ver- 
gunninghouders, 200 Autobus vergunninghouders, 
300 T en O vergunninghouders, 100 Beachvergun- 
ning.... y asina nos por afirma e 37.000 hende, se- 
gun splicacion di Raymond Kamperveen di RAIZ. 

TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 

Pia di hoben a keda pega den cadena 
di bromer despues di accidente 




DIARANSON atardi pa mas 
o menos 3:40 informacion a 
drenta di un accidente serio 
entre bromer cu auto, dilanti 
TaoBao situa na Tanki Flip. 
Den mesun rosea nan a indica 
cu pia di e motociclista a keda 
pega unda cadena di e bromer 
ta. 

Esaki a pone cu Polis, ambu- 
lance y brandweer a sali p’e si- 
tio. Pero na yegada e situacion 
tabata uno diferente. 

Na yegada nan a haya e hoben 
kende tabata riba e motorcycle 
sinta riba un stoel, cu a wordo 
facilita dor di un persona eyban- 
da. 

E hoben su pia drechi tabatin 
algun herida y e tambe por a 
mira cu e tin dolor. Esnan rond 
di dje tabata papia cune te ora 
Paramediconan yega. 

Un señora na stuur di un Kia 
Sportage color cora staciona di- 
lanti TaoBao a cuminsa reverse 
pa subi caminda. Pero, lo no a 
mira e bromer cu dos persona 
riba dje biniendo di pariba. 

Un dama lo tabata maneha e 


bromer, mientras e cabayero ta- 
bata sinta patras. 

Por mira cu e bromer a cera 
brake, pero asina mes a dal con- 
tra e Kia Sportage su banda dre- 
chi. 

Den e impacto e hoben sinta pa- 
tras su pia a bay den e cadena, 
mientras cu e bromer a kita bay 
zuid. Eynan mesora algun per- 
sona a drenta den accion, dor di 
yega cu tools y los e tire parti 
patras liberando e hoben su pia. 

Na yegada di bomberonan no 
tabatin nada mas pa nan yuda 
cune y nan por a regresa nan 
base. 

Ambos banda di caminda a wor- 
do cera y Polisnan di Trafico a 
bay haci nan investigacion y 
tuma datonan. Mientrastanto 
Paramediconan cu a yega n’e si- 
tio a cuminsa prepara pa trans- 
porta e hoben pa Hospital. 
Paramediconan tambe a haci 
señora di e Sportage algun pre- 
gunta pa mira si e ta ok. Si e 
bromer tabata bin cu velocidad 
hopi halto, e lo por tabata dev- 
astador. 

Dama henda den accidente pariba di Santana di Paradera 




Drenta su portanan cu gradicimento, 
drenta su tempel cu cantica di alabansa, 
glorific'e, bendiciona su Nomber. 
Salmo 100:4 

Cu dolor na nos curason, 
nos ta anuncia fayecimento di nos ser stima: 



llse Monica Raphaela 

*06-08-1973-116-05-2020 
Na nomber di su: 

Yiunan: 

Ashley Monica Bennett 
JoshuaToussaint Bennett 
Gideon Brandon Bennett 
Yiu sin dolor: 

Davidson Rhinvil 

Mama: Iddy Andrea Ignacio-Raphaela 
Tata: Damiano Evaristo Raphaela 
Rumannan: 

Roselia Raphaela y Wendell 
Mayra Raphaela y Bert 
Raymond y Nadine Raphaela 
Marlon Raphaela 
Michel Raphaela y Sueyenne 
Ex-casa:Toussaint Bennett 
Sobrinonan: 

David Raphaela 
Aaron McKenzie 
Marvick Raphaela 
Jelani Raphaela 
Sobrinanan: 

Thais Raphaela 
Heidi Raphaela 
Michelynne Raphaela 
Michyala Raphaela 
Rumannan di criansa: 

Jonathan Tromp, Irina Tromp 
Amiganan keri: 

Mardou Manzón 
Nansi Maduro 

Demas famia: Raphaela, Bennett 

Ta invita pa acto di entiero cu lo tuma lugar na Aurora 
Funeral home diasabra 23 di mei 2020 di 9'or pa 11 'or di 
mainta. Despues lo sali pa Santana Centraal Sabana 
Basora. 

En coneccion di Covid tin cu tene cuenta cu distancia- 
mento. 

Preferibel bini bisti na colornan alegre. 

Disculpa nos si den nos tristesa nos por a lubida algun 
familiar of conocirnan. 



Gradicimento / Invitashon 



Anna Magdalena 
KoolmanChristiaans 

'Antje" 

*13-10-1952-^12-05-2020 

Nos kier a gradici di curasonna tur familiar nan amistad 
nan y conocir nan cu a compañanos den e momento 
nan dificil di dolor y tristesa y a mandanoscondolencia di 
un of otro forma pa nos ser stima, bosopresencia y 
sosten ta un gran consuelo pa nos. 

Y alabes kier ainvitabo(so) pa 3 misa 

Diahuebs 21 mei 10:00 am parokia Sagrado curason savaneta 

Diabierna 22 mei 7:00 pm parokia Sagrado curason savaneta 

Diasabra 23 mei 7:00 pm parokia Sagrado curason savaneta 



DIAMARS atardi pasa di 5’or, un 
accidente di trafico a sosode na ro- 
tonde pariba di Santana di Parade- 
ra. Den e accidente un dama a re- 
sulta berida. 

Na yegada di Polis, nan a topa cu 
e dos autonan, un Toyota pick up y 
un Kia Rio. Por a mira cu e Kia ta- 
bata completamente kibra patras. 
E autonan a wordo bala for di riba 
e rotonde y poni un banda mas pa- 
zuid, unda Forensys tabata atende. 
Cbauffeur di e Kia, kende ta un 
dama a keda sinta den e auto, debi 
cu durante e impacto e lo por a su- 
fri un of otro lesion na su neck. 

Na yegada di Ambulance e Para- 
mediconan a bay atende e dama, 
ora nan a yude sali di e auto por 
a mira e dama ta wanta su cabes 
cu ambos man. Tabata mustra cu 
e dama lo tabatin basta dolor. Po- 
lis di Trafico a presenta y a tuma 
dato di ambos partido. Ta mustra 
cu e Toyota pick up no a mantene 
distancia y a dal hopi duro patras 
di e Kia Rio. Chauffeur di e Kia a 
wordo transporta pa Hospital. 

Sin ainda a anuncia apertura di nos fronteranan 

Delta a anuncia di lo reanuda buelo pa Aruba otro luna 


Au^ra 

^^ 

“\ mi tin e speransaaki denDios, 
mesunsperansa cue hendenanakitambe tin, 
esta, cu lo bai tin unresureccionditanto hendehustoco- 
moinhusto." 

Echo.24:15 


A bai drumi den morto, nos mama, ruman y tanta y madrina 



Sra.Seferina Martijn 

(mihorconocicomo Ina, tan-lna) 
*25okt 1938-t14mei 2020 
Viuda di Miguel (Geechi) Maduro 


SuMayornan.: 

-i-Paulus(Pau) y -i- Brigida Catharina (Dita) Martijn- 

Winterdal 

Suunicoyiustima.: 

Erwin Harold Martijn 

Mescos cu yiu.: 

Jonovan (Jovy) Boekhoudt yfam 
Surumannan. 

-I- Ireno y -i- Carmen Martijn-Noguera y fam 
-I- Benita Martijn y fam 

-I- Albino (Binchi) y -i- Ramona Martijn-Vrolijk y fam 

-I- Escolastica ( Lati) Martijn y fam 

Timoteo (Teo) y Regina Martijn-Rasmijn y fam 

Lourencio (Cayen)Martijn 

-I- Eliza Kransen-Martijn y fam 

NicolinaMartijn y Joy v/d Biezen y fam 

Higinio (Hino) y Luzgarda (Luga) Martijn-Clijd y fam 

naHulandaBernadito ( Dito) y llda(Chita Martijn-Brete y 

fam 

Mescos cu ruman.:Filomena (Chichi) Croes-Martijn y fam 

Suswa y cuña(nan): 

Joseph Maduro y fam 
Andres Maduro y fam 
Nicolaas Maduro y fam 
Antonio Maduro y fam 
Maria Maduro 
Cristina Maduro y fam 

TUR suSobrina(o)nan y nan famia, cu e la stimahopi y 
cu tambe a stimehopi,tantona .: 

Aruba,Hulanda, Saba, Nigeria,Ecuador y Saoed 
Arabie 

Sulhanan.: 

Frida Werleman Kock 
SelsaQuandus-Maduro 

Suayudantenan.: 

Gina Erasmus, SimeiMartijn& Lena Maduro 

Tur subisinjanan, primo(a)nan y amiganan. 

Y demasfamia.: Maduro, Martijn, Boekhoudt, Noguera, 
Henriquez, Vrolijk, Rasmijn, Kransen, Eckmeyer, Clijd, 
Brete,Ras. I demasfamiacu tamucho pa menciona.. 

Un danki special na personal di Wilhelminakankerfonds.. 
Nos disculpasinos por a lubidacualkierfamia den nos 
tristeza. 

Acto di despedida lo tumalugarDialuna 25 Mei 2020 pa 
10:00 -11:00 'or na Aurora Funeral Home 


Sint Maarten como promé pais 
autónomo den Reino a habri su 
frontera aereo pa un compania di 
aviacion Mericano cu ta Delta Air 
Lines. 

E siman aki, vocero di e compania 
na Atlanta a informá cu lo reanudá 
e buelonan cu a keda suspendé dia 
cu coronavirus COVID-19 a explotá 
na mundo. Delta lo cuminsa bula pa 
varios otro destino den Caribe y Eu- 
ropa. 

Otro luna Delta lo agrega 100 buelo 
mas pa dia compará cu e luna aki y 
asina menos nan lo ta bulando 85% 
menos cu luna pasá. 

E buelonan pa Aruba y Sint Maarten 


ta lanta for di Hartsfield-Jackson 
International Airport na Atlanta, 
Georgia, y lo bula tambe Bermuda, 
Bonaire; Kingston y Montego Bay, 
Jamaica; Nassau, Bahamas; Provi- 
denciales y Punta Canada. 

Delta tin plan grandi pa bula pa 
Shanghai na China otro luna de- 
pende si nan haña pérmit. 

Kier men sin cu Aruba a anuncia di 
lo habri su fronteranan, nan a cum- 
insa na anuncia di lo re-anuda nan 
buelonan pa Aruba. Kico lo pasa, si 
constata cu Aruba a bolbe haya e vi- 
rus? Gobierno lo core sera frontera 
atrobe? Manda tur hende keda cas, 
no tin skol, no por traha? 


Dos detencion y confiscacion 
di arma di candela 



WILLEMSTAD - Diamars 19 di 
mei 2020 alrededor di 18.43’or 
Central di Polis a ricibi informa- 
cion di un caso di menasa cu arma 
di candela riba Seru Fortuna. Me- 
sora a dirigi unidadnan policial 
n’e sitio. 

Na nan yegada nan a bin topa 
un hómber kende tabata riba un 
katapilar haciendo trabounan di 
limpiesa riba un tereno, kende a 


declará na Polis cu bérdad un rato 
pasá e tabatin un intercambio di 
palabra cu un bisiña di e tereno 
na unda e tabata haci trabou. 

Polis a busca riba e katapilar y 
tambe den e becindario di esaki. 
Den un pida boskóshi, Polis a bin 
topa un pistol, cu a keda confiscá. 
N’e sitio Polis a detene alrededor 
di 19.37’or, e dos hómbernan 
sospechoso F.F.L. di 26 aña di 
edad y E.E.L. di 45 aña di edad, 
ambos nace na Córsou. 

A presentá e sospechosonan di- 
lanti di un Fiscal auxiliar kende a 
ordená nan encarcelamento, pen- 
diente di mas investigacion. 

Sentencia den "Cold Case" 


WILLEMSTAD - Un ‘Cold Case’ ta un delito hopi serio cu 
a wórdo cometé, pero cu a pesar di tur e investigacion 
y esfuerso di Polis no por a wórdo solucioná pa basta 
tempo. Un di e casonan ey ta un caso di 2015 caminda 
e hómber Frenscio Sambre conoci como ‘Pachi di Rio 
Magdalena’ a wórdo hañá morto den su cas despues di 
un atraco dia 2 di april 2015. E victima tabatin 90 aña 
di edad na momento di su fayecimentu trágico. 
Recientemente a logra solucioná e ‘Cold Case’ aki y a 
sentenciá e hómber R. Basilia p’e asesinato encuestion. 








Pero esnan cu confia den señor lo haya forsa renoba, 
ma lo bula bay ariba cu hala manera Aguila. 

Nan ta cana sin cansa, nan ta cana sin perde rosea 
Isaias40:31 


Cu inmenso tristesa na nos curason, nos ta anuncia 
fayecimento di nos mama, wela, bisawela, ruman, tanta, 
prima stima: 



Sra. Louisa Gomez-Tromp 

Mihor conoci como"Mamawicha" 
^21-02-1940-107-05-2020 
Vuida di simon Gomez 


Riba un kluis den e kamber di 
e victima investigadórnan di e 
Team Forénsico di Cuerpo Policial 
Córsou a haña e imprenta di dede 
(Vingerafdruk’) di un persona cu 
no por a identificá n’e momenton- 
an ey, como e imprenta di dede no 
tabata aparecé den di sistema di 
Polis. 

Algun aña despues e hómber R. 
Basilia di 34 aña di edad a keda 
detené pa totalmente otro hecho 
castigabel. N’e ocasion ey a tuma 
imprenta di dede di e sospechoso 
R. Basilia. 

Ora a haci un comparacion, a re- 
sultá cu e imprenta di dede di e 


Basá riba esaki, Ministerio Pub- 
liko a persigui e hómber R. Basil- 
ia p’e caso di 2015. 

Corte di Promé Instancia reci- 
entemente a duna un sentencia 
di 16 aña di castigo di prisón p’e 
hómber R. Basilia. Huez a consid- 
erá cu Basilia a cometé un atraco 
riba e victima Sambre, caminda 
a mara e victima, tapa su boca y 
lagu’e den un circunstacia sin yu- 
dansa atras cu a impedi e victima 
p’e por hala rosea cu e resultado 
cu e persona a bin fayecé. 

E derecho mas fundamental cu 
un persona tin cu t’e derecho riba 
bida a wórdo kitá for di dje. P’e 


Su mayornan: tMarcoTromp 
tMariaTromp 
Na nomber di su: 

Yiunan: Ronald Gomezy yiunan 

Norinda Ras-Gomez y esposo Antonio Ras y yiunan 

tOmar Gomez 

Rumannan: tJuan Tromp 

tMartinaTromp 

tLorenzo Tromp 

tMarioTromp 

tDalmatioTromp 

EtwinaTromp 

Nieto(a)nan stima: Ruthline, Riginald, Richella, Nurién, 
Bryan, Omarcito, Isha 

Su 16 bisanieto(a)nan stima, swa y cuñanan, sobrino y 
sobrinanan, primo y primanan, Ihanan, bisiñanan, amigo 
y amiganan y conocirnan 
Demas famia: Tromp, Gomez, Ras, Holsman,Croes, 
Quandt, Brete, Kelly, kemp, Wever, Martijn, Paula, 
Quandus, Geerman, Arends, Hoek, Lopez, Sanchez, 
Martezjansen, Loefstok 

Acto di entiero lo tuma lugar diasabra 23 di mei 2020 na 
Aurora Funeral Home di 2or pa 3br di atardi. Despues lo 
sali pa Santana Catolico na Playa. 

Nos ta pidi nos disculpa si den nos tristesa nos por a 
lubida di menciona algun familiar of Amistad. 


sospechoso R. Basilia ta idéntico 
n’e imprenta di dede hañá riba e 
kluis den e caso di 2015 y pa mo- 
tibo cu tur hende tin su propio im- 
prenta di dede y palma di man, e 
imprenta hañá riba e kluis cu tur 
siguransa no por ta di niun otro 
hende mas cu no ta di e sospecho- 
so R. Basilia. 


motibo ey Corte a yega n’e castigo 
ariba mensioná. 

Ministerio Publico ta satisfecho 
cu solucion di e ‘Cold Case’ y ta 
confia cu hopi caso cu no a wórdo 
solucioná lo por wórdo solucioná 
den futuro. Aki un biaha mas ta 
keda demostra, crimen no ta paga 
y cu nada ta keda scondi. 

Registra awo! 

Manda bo e-mail na 
noticia@awemainta.com 





























Diahuebs, 21 Mei 2020 


AWEMainta 



Mainta 


E unico corant GRATIS 


Abona awo 

Manda un e-mail na: 
Noticiaiiawemainta.com 
ij sKirbi e palabranan: “Ami Kier Abona” 



LIKe nos riba facebooK 

Keda “up to date” ij liKe nos riba facebopK 
www.facebooK.com/awemairita"^ 




Subi riba nos website 


www.awemainta.com 


AWEMainta connpletannente 

DIGITAL 

















